  Майя Бывальцева 2016-тӥ арын Удмуртиын 28 миллион манет пала висъялозы библиобусъёс, автоклубъёс, крезьгуро инструментъёс но дӥськут басьтыны. Коньдонэз сётозы федерал, элькун но интыысь коньдэтъёс, ивортӥз элькунысь лулчеберетъя но туризмъя министр Владимир Соловьёв. Лулчеберетъя ужъюртъёсты азинтон улсын федерал центр коньдон висъялоз музейёсы компьютер тӥрлык пуктыны, лыдӟиськонниослы мобильной огъетъёсты кылдытыны но басьтыны, Йӧскалык электрон библиотекае пырыны огъя Росси сӧзнэт кылдытыны, ваньбуретэз выльдыны, нимысьтыз тӥрлык басьтыны, гуртъёсы нимысьтыз автотранспорт басьтыны. Элькунын ёросъёс понна нырысьсэ басьтыны чаклало 2 библиобусъёс (интыысь интые ветлыны быгатӥсь лыдӟиськонниос) но 8 пала автоклубъёс (крезьугръя но тыл тӥрлыкен но мобильной сценаен шоу-мобильёс). Техникаез басьтэмлэсь азьвыл конкурс ортчытэмын луоз. Сӥзьыл со интыосы вуоз. Тегъёс: Лулчеберет лыдӟиськонни Удмуртия гурт коньдэт кивалтэт ВладимирСоловьёв  